
Sülysáp Város Önkormányzata Képviselő-testületének

 …/2017. (…) önkormányzati rendelete
a településkép védelméről
Sülysáp Város Önkormányzatának Képviselő-testülete az Alaptörvény 32. cikk (1) bekezdés a) pontjával, a Magyarország helyi önkormányzatairól szóló 2011. évi CLXXXIX. törvény 13. § (1) bekezdésével, a településkép védelméről szóló 2016. évi LXXIV. törvény 12. § (2) bekezdés a)-h) pontjával kapott felhatalmazással, illetve feladatkörében a következőket rendeli el:

I.  FEJEZET 

BEVEZETŐ RENDELKEZÉSEK

1. A rendelet célja és hatálya
(1) A rendelet célja Sülysáp sajátos településképének társadalmi bevonás és konszenzus által történő védelme és alakítása, a helyi építészeti örökség hosszú távú megőrzése, ennek érdekében 

a) a védetté nyilvánítás, a védelemmegszüntetés és a védelemhez kapcsolódó önkormányzati támogatási és ösztönző rendszer szabályozása;
b) a településképi követelmények megállapítása.
(2) A rendelet hatálya Sülysáp város közigazgatási területére terjed ki. 

(3) A településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet (a továbbiakban: Tr.) előírásait, az Országos Településrendezési és Építési Követelményekről szóló 253/1997. (XII. 20.) Korm. rendelet (a továbbiakban: OTÉK) előírásait, valamint a hatályos Helyi Építési Szabályzatot és Szabályozási Tervet e rendelettel összhangban kell alkalmazni.
(4) A rendelet a település területén helyi egyedi és területi védelemmel érintett objektumokra, továbbá a településképi szempontból meghatározó területekre egyedi szabályokat állapít meg.

(5) E rendelet az alábbi mellékletekkel együtt érvényes:
a) A település helyi védelem alatt álló építészeti örökségeinek jegyzéke
b) A településképi szempontból meghatározó területek jegyzéke
2. Értelmező rendelkezések

E rendelet alkalmazásában: 

1. Védett épület: a Sülysáp Város Önkormányzatának (a továbbiakban: Önkormányzat) Képviselő-testület (a továbbiakban: Képviselő-testület) által védetté nyilvánított olyan épület, amely a hagyományos városkép megőrzése szempontjából építészeti, várostörténeti, régészeti, művészeti, műszaki szempontból jelentős. A védett épület minden alkotórészét - ideértve a hozzátartozó kiegészítő külső és belső díszítő elemeket is - védelem illeti.

2. Védett épületrész: a Képviselő-testület által védetté nyilvánított olyan épületrész, amely egészében nem védett épületben helyezkedik el. Védett épületrész lehet különösen egy épület tömege, utcai homlokzata, belső udvari homlokzata, üzletportálja, tetőzete, kapubejárója, lépcsőháza, különleges tartószerkezete.

3. Védett terület: a Képviselő-testület által védetté nyilvánított olyan terület, mely a rajta előforduló jellegzetes épületek, épületegyüttesek, építmények következtében sajátos megjelenéssel bír, közterület-rendszere, telekstruktúrája különleges, helytörténeti jelentőséggel bír, így az egységes településkép szempontjából együtt kezelendő, védendő terület.

4. Védett műtárgy: a Képviselő-testület által védetté nyilvánított közterületi vagy egészében nem védett épülethez szervesen hozzátartozó műtárgy. Védett műtárgy lehet különösen a jelentős esztétikai, történeti értéket képviselő emlékmű, emléktábla, szobor, kerítés, kapuzat vagy más, ingatlanhoz szorosan kötődő képző- és iparművészeti alkotás.

5. Védett érték károsodása:
minden olyan beavatkozásból eredő értékromlás, ami a védett érték teljes, vagy részleges megsemmisüléséhez, építészeti karakterének részleges vagy teljes előnytelen megváltozásához, általános esztétikai, szerkezeti értékcsökkenéséhez vezet.

II.  FEJEZET

A HELYI VÉDELEM

3. A helyi védelem feladata, általános szabályai
(1) A helyi védelem feladata 

a) a védelmet igénylő, de magasabb szintű oltalom alatt nem álló építészeti örökség meghatározása, dokumentálása, védetté nyilvánítása, nyilvántartása, megőrzése, megőriztetése és a lakossággal történő megismertetése, továbbá

b) a helyi védelem alatt álló építészeti örökség károsodásának megelőzése, illetve a károsodás csökkentésének vagy megszüntetésének, továbbá a védett értékek fenntartásának, megújulásának elősegítése. 

(2) A helyi védelem tárgyát képezi mindaz az épített és természeti érték (épület, építmény, utcarész, településrész, épületrész, építményrész, közterületen lévő szobor, emlékmű, növény, növények együttese, élőhely) melyet a Képviselő-testület építészeti, művészeti, néprajzi, településtörténeti, természeti, esztétikai értéke miatt védetté nyilvánít.
(3) A település területén  helyi védelem fajtái:
a) egyedi védelem,

b) területi védelem.
(4) A helyi védelem alatt álló építmények, objektumok és területek jegyzékét az 1. melléklet tartalmazza.

(5) Tilos a helyi védett építészeti örökség elemeinek veszélyeztetése, megrongálása, megsemmisítése.

4. A helyi védelem alá helyezés és a védelem megszüntetésének szabályai

(1) A helyi védelem alá helyezést vagy annak megszüntetését a Képviselő-testület, illetve bármely, a településen élő magánszemély vagy ott tevékenykedő jogi személy, civil szervezet kezdeményezheti.
(2) A helyi védetté nyilvánítás kezdeményezésére vagy annak megszüntetésére (a továbbiakban együttesen: kezdeményezés) az Önkormányzathoz kérelmet kell benyújtani. A kezdeményezésről a Képviselő-testület rendelettel dönt.
(3) A kezdeményezésnek tartalmaznia kell:

a)  az építmény megnevezését, rendeltetését, szükség esetén körülhatárolását,

b) pontos hely megjelölését (utca, házszám, helyrajzi szám, épületrész),

c) az építmény rövid ismertetését, leírását,

d) a kezdeményezés indokolását,

e) a védendő, illetve védett érték fotódokumentációját.

(1) A kezdeményezéssel kapcsolatos döntés-előkészítéséről a Sülysápi Polgármesteri Hivatal (a továbbiakban: Polgármesteri Hivatal) gondoskodik.

(2) A védetté nyilvánítást vagy annak megszüntetését megelőzően értékvizsgálatot kell készíteni, melynek keretében ki kell kérni a Helyi Értéktár Bizottság valamint a Képviselő-testület településrendezéssel-településfejlesztéssel kapcsolatos kérdésekben illetékes bizottságának véleményét.

(3) A helyi védettség alá helyezési, illetve annak megszüntetésére irányuló eljárás megindításáról az érdekelteket értesíteni kell következők szerint: 

a) egyedi védelemmel kapcsolatos kezdeményezés esetén az ingatlannal rendelkezni jogosultakat közvetlenül,

b) területi védelemmel kapcsolatos kezdeményezés esetén az érintet tulajdonosokat a helyben szokásos módon hirdetmény útján,
(4) minden esetben a nyilvánosságot a helyben szokásos módon hirdetmény útján.

(5) Az előkészítő eljárás alatt – legalább 30 napos határidővel – az érdekeltek véleményt nyilváníthatnak, amit a Képviselő-testület az elkészített szakmai anyaggal együtt megtárgyal. A véleménynyilvánítás elmaradása a kezdeményezéssel való egyetértésnek minősül.
(6) A döntés során a Képviselő-testület figyelembe veszi a kezdeményezés dokumentációját, az értékvizsgálat megállapításit, valamint az érdekeltek és a nyilvánosság észrevételeit.

(7) A védetté nyilvánításról, illetve annak megszűntetéséről 30 napon belül értesíteni kell:

a) a kezdeményezőt,

b) az ingatlan vagy természeti érték tulajdonosát, használóját, kezelőjét,

c) az illetékes ingatlan-nyilvántartási hatóságot,

d) az illetékes elsőfokú építésügyi hatóságot,

e) területi védelem esetén az érintett közművek üzemeltetőit,

f) építmények esetében az illetékes műemlékvédelemért felelős szervet, természeti érték esetén a természetvédelemért felelős szervet,

g) helyben szokásos módon a nyilvánosságot.

(1) A kezdeményezéstől a testületi döntésig terjedő időszakban az építményt védettnek kell tekinteni, és – átmeneti szabályozásként – arra a helyi védelemre vonatkozó előírásokat kell alkalmazni.
(2) Amennyiben egy helyi védettség alatt álló értéket magasabb szintű védettség alá helyeznek, annak helyi védettsége a védelem alá helyező jogszabály erejénél fogva megszűnik. Ha a védett érték magasabb szintű védettsége megszűnik, a Polgármesteri Hivatal köteles megvizsgálni a helyi védettség alá helyezés lehetőségét.
(3) A helyi védelem alá helyezést, illetve annak megszüntetése tényét az ingatlan-nyilvántartásba be kell jegyezni a következők szerint: „helyi védett érték”. A bejegyzésről a helyi Polgármesteri Hivatal gondoskodik. A bejegyzés esetleges elmaradása a védettség hatályát nem érinti.
(4) A helyi védelem alatt álló épületet, építményt az e célra rendszeresített egységes táblával kell megjelölni, melyen fel kell tüntetni a helyi védelem tényét és elrendelésének időpontját. A tábla szövege: „Sülysáp Város Önkormányzatának Képviselő-testülete védetté nyilvánította ... évben”. A tábla elhelyezéséről, karbantartásáról, pótlásáról a Polgármesteri Hivatal gondoskodik. A tulajdonos, használó a tábla elhelyezését tűrni köteles.
(5) A védettség megszüntetésére akkor kerülhet sor, ha 

a) a védetté nyilvánított helyi érték megsemmisül, 

b)  a védett terület, illetve érték, a védelem alapját képező értékeit helyreállíthatatlanul elveszítette, 

c) a védelem tárgya a védelemmel összefüggő szakmai ismérveknek már nem felel meg,

d) a védett érték magasabb (műemléki) védettséget kap. 

5. Helyi védett értékek fenntartására, átalakítására, bővítésére és bontására vonatkozó építészeti követelmények
(1) A helyi védelem alatt álló értéknek a védelmi célnak megfelelő, folyamatos fenntartásáról a tulajdonos köteles gondoskodni, ennek keretében köteles jókarbantartani, állapotát megóvni. A tulajdonos e kötelezettsége kiterjed a védelem alá helyezett érték minden alkotóelemére, és részletére, függetlenül attól, hogy azok a rendeltetésszerű használathoz szükségesek-e vagy sem.

(2) A tulajdonos és használó egyaránt felelősséggel tartozik a védett érték méltó, rendeltetésének megfelelő használatáért, a használat nem veszélyeztetheti annak fennmaradását. Amennyiben a rendeltetéstől eltérő használat a védett érték állagának romlásához, esztétikai értékének csökkenéséhez vezet, úgy a használatot - jogszabályi keretek között - az illetékes építésügyi hatóság korlátozza vagy megtiltja.

(3) A helyi védelem alatt álló elemet nem veszélyeztetheti, településképi vagy műszaki szempontból károsan nem befolyásolhatja az azon vagy közvetlen környezetében végzett építési tevékenység, területhasználat. 

(1) A védett épületeket hagyományos építészeti tömegükben, tetőformájukban kell megtartani, érintetlenül hagyva az értéket képező homlokzati nyílásrendet és a nyílások osztását, megőrizve az eredeti homlokzati tagozatokat és a homlokzat egységes színezését. 

(2) A védett építmények eredeti külső megjelenését, ezen belül 

a) egészének és részleteinek külső geometriai formáit, részletképzését, valamint ezek rész- és befoglaló méreteit, 

b) eredeti anyaghatását egészében és részleteiben, 

c) az eredeti színezését, vagy ha ez nem ismert, a védett építmény jellegének és környezetének megfelelő színezést, 

d) eredeti épülettartozékait és felszereléseit 

az e rendeletben foglaltak figyelembe vételével kell megőrizni, illetve helyreállítani.
(3) Védett épület közterület felőli homlokzatának felújítása esetén

a) Az épületeken homlokzat-felújítás, homlokzat-átalakítás, portál ki- vagy átalakítás csak a teljes épülethomlokzat figyelembe vételével történhet.

b) csak azonos megjelenésű nyílászárók alkalmazhatók,

c) A hagyományos épületszerkezetek, anyagok használata, az eredeti anyagok felhasználása az irányadó. Amennyiben az eredeti anyaghasználat és alkalmazott épületszerkezetek nem ismertek, úgy csak természetes anyagokat lehet alkalmazni (tégla, kő, cserép, természetes pala, fa stb.).

d) A homlokzatnak a jelenlegitől eltérő vakolása, színezése színezési terv alapján valósítható meg. Az épületek színezésénél a természetes anyagok színeit, az épített és a természetes környezetbe illően kell alkalmazni. A vakolt felületeken a fehér és tört-fehér színek előnyben részesítendők, kék, lila, piros színek különböző árnyalatai nem alkalmazhatók.

e) Az épületek, épületrészek szerkezetei, homlokzati részletei, tartozékai megőrzendők, hiány esetén pótlandók. 

(4) Az épületek, épületrészek szerkezetei, homlokzati részletei, tartozékai megőrzendők, hiány esetén pótlandók. 

(5) Védett építményen, épületen és területen gépészeti és egyéb berendezés (klíma, szellőző, szerelt kémény, napkollektor, stb.) nem létesíthető, kivéve rejtett módon és a védett objektum építészeti elemeivel összhangban.

(1) A védett épület belső korszerűsítését, átalakítását, esetleg bővítését a védettség nem akadályozza, sőt, a védelem érdekében elő kell segíteni ezen épületek mai igényeknek megfelelő használatát. A belső átalakításokat az eredeti szerkezet és belső értékek tiszteletben tartásával kell megoldani. 

(2) A védett épületet úgy lehet bővíteni, hogy az eredeti épület tömegformája, homlokzati kialakítása, utcaképi szerepe ne változzon, illetve a legkisebb kárt szenvedje, és a tervezett bővítés a régi épület formálásával, szerkezetével, anyaghasználatával összhangban legyen. 

(3) A védett épülettartozékot az épület elbontása után az új épületbe – felújítás, javítás után – vissza kell építeni.

(4) Védett épület bontására csak a teljes műszaki és erkölcsi avultság esetén kerülhet sor, ha a védelemben részesülő építészeti érték károsodása olyan mértékű, hogy a károsodás műszaki eszközökkel nem állítható helyre. A védett épület bontására csak a védettség megszüntetését követően kerülhet sor. 

(5) Helyi védett épületen tetőtér-beépítés, vagy emeletráépítés csak akkor alkalmazható, ha ezt az illeszkedés szabályai lehetővé teszik, és ha a homlokzati értékek megőrizhetőek.

(1) Helyi védelem alatt álló szobor, szoborcsoport, emlékmű nem védett elemeinek esetleges cseréje, illetve hiányzó elemeinek pótlása során a védett elemeket 

a) a tömeghatás,

b) a teljes magasság,

c) a talapzat és a szobor magassági aránya,

d) az anyaghasználat

szempontjából mértékadónak kell tekinteni.

(2) A szobrok, emlékművek, kőkeresztek javítását, karbantartását szakképzett restaurátorral kell elvégeztetni. A helyi védett alkotásokat a szoborlapok tartalmazzák.

III.  FEJEZET

A TELEPÜLÉSKÉPI SZEMPONTBÓL MEGHATÁROZÓ TERÜLETEK

6. A településképi szempontból meghatározó területek megállapítása
(1) Településképi szempontból meghatározó területet az a településrészt képez, amely a jellegzetes, értékes, hagyományt őrző építészeti arculatot, településkaraktert hordoz. A településképi szempontból meghatározó területek lehatárolásáról a Képviselő-testület rendelettel dönt. 

(2) A településképi szempontból meghatározó területek lehatárolását a 2. melléklet szerinti jegyzék tartalmazza.

IV.  FEJEZET

TELEPÜLÉSKÉPI KÖVETELMÉNYEK

7. Általános területi településképi követelmények

(1) A település területén található épületek, objektumok, műtárgyak rendeltetésszerű használatra alkalmas állapotban való fenntartása, jókarbantartása a tulajdonos kötelezettsége. Leromlott állapotú épületek, félbemaradt építkezések esetén is gondoskodni kell arról, hogy ezek látványából eredően a településkép a legkevésbé sérüljön.
(2) A település beépült területein – az egyéb jogszabályi feltételek betartásán túl – 

a) az épületek elhelyezése, tömegalakítása, anyaghasználata, színképzése során illeszkedni kell az utca építészeti karakteréhez,

b) az utcafronti kerítés vonalvezetésével és magasságával illeszkedni kell a szomszédos ingatlanok utcafronti kerítéséhez.

(3) 10 % feletti lejtésű terepen az épületet terepre kell illeszteni.
8. Általános egyedi településképi követelmények
(1) A település területén az építményhomlokzatok színezése során jellemzően a fehér, illetve a színek világos árnyalatai alkalmazhatók, valamint az építőanyagok természetes színei, rikító, élénk színek, valamint a piros, kék, lila színek alkalmazása tilos.

(2) A műemlékek, illetve a helyi védelem alatt álló épületek és építmények felújítása során is azok eredeti épületszínezése alkalmazandó.

(3) A tetőfedés – beleértve bármilyen, a kerti és a terasztetőt is – anyaga nem lehet nagyelemes – bitumenes, fém- vagy műanyaglemez, hullámpala – fedés, még abban az esetben sem, ha az pikkelyes fedést imitál.

(4) A tetőhéjazat színének megválasztása során kék szín nem alkalmazható.

(5) Az épületek közterületről látható homlokzatain, illetve tetőfelületein – kivéve, ha annak elhelyezése műszakilag igazoltan máshol nem megoldható – nem helyezhető el:

a) napenergiagyűjtő-panel,

b) hőszivattyú,

c) klíma berendezés kültéri egysége,

d) parabola antenna,

e) g gáznyomás-szabályozó,

f) világítás kivételével egyéb műszaki berendezés.
9. Történeti meghatározó településrészek építészeti követelményei 
(1) A történeti településrészeken megőrzendő a településrész karakterét adó
a) utcarendszer és telekszerkezet,

b) épülettömeg-formálás, tetőforma, valamint az épületek utcai homlokzati rendszere (ablakok száma, méretbeli aránya, anyag- és színhasználat)
c) kerítés- és kapuformák, növényzet.
(2) Az (1) bekezdésben megjelölt karakterjegyekhez bővítés, átalakítás vagy új épület építése során is illeszkedni kell. 

(3) A területen a fő rendeltetésű épületeken kizárólag magastető alkalmazható, a tető hajlásszöge 35-45 fok között lehet. 

(4) A közterületek burkolatát, az utcabútorokat az utcakép jellegzetességének megtartásával kell elhelyezni.
10. Beépítésre nem szánt meghatározó településrészek területi építészeti követelményei 

(1) A mezőgazdasági területeken fából vagy cserjesávval takart drótfonatból készült, lábazat nélküli, áttört (70 %-ban átlátható) kivitelű kerítés építhető; tömör kerítés nem alakítható ki.

(2) Az erdőterületeken fából vagy vadhálóból készült lábazat nélküli, áttört (90 %-ban átlátható) kivitelű kerítés létesíthető. 

(3) A külterületi beépített telek kerítésének belső oldalával párhuzamos legalább 80 cm széles sávját védő-, takaróhatású fa- és cserjeszinttel kialakított zöldsáv telepítésére kell felhasználni az oldal- és hátsókerti telekhatáron. Az előkertben részlegesen takaró hatású, dekoratív fás növényzet telepítendő.

11. Zöldfelületek, kertek kialakításának általános településképi követelményei
(1) A település területen található zöldfelületek fenntartása, jókarbantartása a tulajdonos (kezelő) kötelezettsége. A fenntartás során biztosítani kell meglevő zöldfelületek kondicionáló és esztétikai értekének növelését célzó fejlesztését is.

a) A közutak, közterek fásítása során csak előnevelt, útsorfa minőségű várostűrő fajok, külterületen csak honos fajok alkalmazhatók. 
(2) Építmények elhelyezésénél a lehető legnagyobb összefüggő zöldfelület kialakítására kell törekedni. 

(3) Az ingatlanokon folytatott tevékenységből eredő településidegen vagy esztétikailag nem kívánatos látványt a telekhatáron belül védőfásítással kell eltakarni.

(4) A fasorok, facsoportok, sövények, cserjesorok telepítésénél figyelembe kell venni a városkép védelmi szempontokat is, hogy a telepített növényzet a településképi szempontból értékes feltárulást ne zavarja, a kedvező látványt ne takarja, az állomány felnövekedését követően sem.
(5) A zöldfelületeken elhelyezett kerti építmények és burkolatok szín- és anyaghasználatát az építészeti környezethez illeszkedően kell megválasztani.

(1) A zöldfelületek kialakításánál

a) a táji és a termőhelyi adottságoknak megfelelő növényfajok telepítendők, 

b) agresszíven gyomosító, allergizáló hatású fafajok nem telepíthetők,

c) telekhatár menti fásszárú növényzetet úgy kell telepíteni és fenntartani, hogy az a szomszédos telek használatát ne korlátozza.

(2) A telepítésre vagy visszapótlásra alkalmazható fás növényfajok a 3. mellékletben kerültek meghatározásra.

(3) A védelmi célú zöldsávokat háromszintű növényállomány telepítésével kell kialakítani. A védő zöldsáv háromszintű növényállománya a következők szerint alakítandó ki: fák (minimum 70 % lombos, legfeljebb 30 % örökzöld fa), magas cserje, alacsony cserje. A kedvezőtlen látványt takaró védőzöldsávok minél zártabb szerkezettel alakítandók ki.

(4) A településképi szempontból jelentőséggel bíró fák, fasorok fakivágása csak a faegyedek elhalása vagy közveszély elhárítása esetében lehetséges, illetve engedélyezhető, a fák vagy fasor egyidejű pótlása mellett.

(5) A kivágott, eltávolított vagy elpusztult fák pótlásáról gondoskodni kell. 

12. Az egyes sajátos építményekre, műtárgyakra és egyéb műszaki berendezésekre vonatkozó általános településképi követelmények
(1) Belterületen új közmű-, illetve elektronikus hírközlési hálózatot és ezekhez kapcsolódóan egyedi ingatlancsatlakozást létesíteni csak földfelszín alatti kiépítéssel szabad, akkor is, ha a gerinchálózat felszíni (oszlopokon fektetett) kiépítésű.

(2) A történeti településrészek területén és azok 300 méteres körzetében a megengedett építménymagasságot meghaladó magasságú energiaellátási és hírközlési sajátos építmények, műtárgyak nem helyezhetők el.

(3) A sajátos építmények és műtárgyak vonatkozásában természetes anyagokat és hagyományos építészeti megoldásokat kell alkalmazni a következő területeken:
a) helyi védelemben részesülő területeken,
b) védett természeti területen,
c) országos ökológiai hálózat területén,
d) Natura 2000 területen,
e) tájképvédelmi területeken.
13. A reklámeszközökre vonatkozó általános településképi követelmények

(1) Reklámhordozót épületek homlokzatán, építési telken és közterületen önállóan, kéményen és utcabútorok erre a célra kialakított részén biztonságosan rögzítve lehet elhelyezni, oly módon, hogy az ne akadályozza a közterület más részeinek és a szomszédos ingatlanok rendeltetésszerű használatát, valamint ne sértse a szomszédok jogait és törvényes érdekeit.

(2) Mobil (talajhoz, burkolathoz nem rögzített) hirdető berendezés közterületen kizárólag
a) a kereskedelmi-szolgáltató egység előtt, az üzlet nyitvatartási ideje alatt, 

b) alkalmi rendezvény esetén a rendezvényt megelőző legfeljebb 5 nappal – a közlekedésbiztonsági és köztisztasági szempontok figyelembe vételével –

helyezhető el.

(3) Reklámeszköz olyan villogó vagy káprázást okozó fényforrással, illetőleg mozgó elemmel, amely a közlekedés- és közbiztonságot zavarja nem helyezhető el.

(4) Egyebekben a reklámeszköz elhelyezésénél – a közterület-használatra vonatkozó önkormányzati rendeletet, valamint az e rendelet II. Fejezetében és 5-6. alcímében foglalt feltételeket be kell betartani.

(5) Nem helyezhető el reklámeszköz, kivéve az adományozó nevét feltüntető táblát:

a)  közterületen álló fán, kivéve favédőrácson,

b) közterületnek minősülő parkban, kivéve sportparkban,

c) védett természeti területen,

d) vízfolyás árterében, kivéve a cég- és címtáblát, cégért, cégfeliratot, megállító reklámeszközt.
V.  FEJEZET

KÖTELEZŐ SZAKMAI KONZULTÁCIÓ

14. Rendelkezés a településkép-védelmi tájékoztatásról és szakmai konzultációról

(1) Belterületen az e rendelet hatálya alá tartozó kérdésekben kötelező a Tr. 25. §-a szerinti szakmai konzultáció igénybe vétele.

(2) A konzultációra vonatkozó kérelmet a Polgármesteri Hivatalban kell előterjeszteni. A kérelem tartalmi követelményei:

a) helyszín megjelölése (cím, helyrajzi szám),

b) tervezési program (tervezett tevékenység leírása),

c) vázlatterv, vázlatrajz, amennyiben rendelkezésre áll.

(3) A szakmai konzultációt a Polgármesteri Hivatal folytatja le, a településkép-védelmi tájékoztatást és a szükséges nyilatkozatokat a polgármester teszi meg.

VI.  FEJEZET
A TELEPÜLÉSKÉPI KÖTELEZÉS

18. A településképi kötelezési eljárás

(1) A jelen rendeletben foglalt rendelkezések megsértése településképi kötelezési eljárás megindítását vonja maga után.

(2) A településképi kötelezési eljárást a polgármester folytatja le a településkép-védelmi törvényben és a Tr.-ben foglalt szabályok szerint.
VII.  FEJEZET
ÖNKORMÁNYZATI TÁMOGATÁSI ÉS ÖSZTÖNZŐRENDSZER

15. A helyi védett értékek megőrzésének helyi ösztönzőrendszere

Az önkormányzat a helyi védett érték fenntartását, felújítását, rekonstrukcióját a következő formákban támogathatja:

a) a költségvetésben erre a célra elkülönített Alapból pályázat útján,

b) a helyi adórendeletben biztosított adókedvezménnyel. 

16. Helyi Értékvédelmi Alap

(3) A Képviselő-testület a helyi egyedi védelem alatt álló építmények fenntartásának, megőrzésének támogatására Helyi Értékvédelmi Alapot (a továbbiakban: Alap) hoz létre.

(4) Az Alap éves pénzügyi keretét az Önkormányzat a tárgyévi költségvetésében határozza meg.
(5) Az Alapból támogatási igény alapján vissza nem térítendő támogatás nyújtható (a továbbiakban: helyi értékvédelmi támogatás).

17. A helyi értékvédelmi támogatás igénybevételének és elszámolásának rendje

(1) Támogatási igényt az ingatlannal rendelkezni jogosult vagy annak hozzájárulásával az ingatlan használója is benyújthat.

(2) Támogatási igény a védettséggel összefüggésben felmerülő többletköltségek finanszírozására terjeszthető elő, az általános ingatlantulajdonosi kötelezettségként fennálló fenntartási, karbantartási kiadásokra, illetőleg az ingatlantulajdonos saját igényét szolgáló beruházásokra nem.
(3) A támogatási kérelemben fel kell tüntetni, illetve csatolni kell:
a) a kérelmező nevét, címét, elérhetőségeit,
b) az ingatan címét, helyrajzi számát,

c) a tervezett beruházás részletes leírását, különös tekintettel azokra a tételekre, amelyek a védelemből eredő többletköltséget eredményezik,

d)  a felújítás tervezett költségvetését,

e) építési engedélyhez kötött munka esetén az építési engedélyezési tervdokumentációt és a jogerős építési engedélyt,

f) építési engedélyhez nem kötött munka esetén az építési engedélyezési tervdokumentációnak megfelelő terveket, az elvégezendő munka leírását,

g) fénykép-dokumentációt az építmény állapotáról, homlokzatáról,

h) az igényelt támogatási összeg megjelölését, felhasználásának tervezett módját és a munka elkészülésének vállalt határidejét.

(4) A támogatási igények az Alap kimerüléséig folyamatosan benyújthatók, a beérkezett a Képviselő-testület a benyújtást követő munkaterv szerinti ülésén dönt.
(5) Az önkormányzati támogatás a védett érték megóvása, állagának megőrzése érdekében a végzett munkák költségének 50 %-áig terjedhet, de legfeljebb 500.000,- Ft lehet. 
(6) A forrás szűkössége esetén az egyidőben döntés alatt álló kérelmek közül előnyt élvez az a támogatási igény, amelyik

a) helyi szinten kiemelt jelentőségű épületre (helye, kora vagy szerepe miatt) vonatozik,

b) már elkezdett felújítási munka befejezésére irányul.

(7) Támogatás ugyanarra az ingatlanra legfeljebb 5 évente adható.

(1) A támogatásban részesült kérelmezővel (a továbbiakban: kedvezményezett) az Önkormányzat támogatási szerződést köt. A kedvezményezett köteles minden olyan körülményt jelezni, amely a pályázati támogatás szerződés szerinti felhasználását akadályozza. Ebben az esetben szerződésmódosításra kerülhet sor.
(2) A felújítási munka elkészültét a kedvezményezett köteles bejelenteni, az elkészült munkát a Polgármesteri Hivatal – függetlenül attól, hogy az építési engedély köteles volt-e – a helyszínen ellenőrzi.
(3) Az építési munka elkészültének bejelentésével egyidőben elszámolást benyújtani a Polgármesteri Hivatalhoz, melyben számlákkal kell igazolni a felújítás teljes bekerülési költségének legalább 80 %-át. 

(4) A támogatás elszámolásának elfogadásáról a Képviselő-testület dönt.

(5) A jogosulatlanul igénybe vett, nem cél szerint felhasznált vagy fel nem használt támogatást a kedvezményezett köteles – kamatokkal – visszatéríteni, ami iránt a Polgármesteri Hivatal intézkedik.
(6) Az önkormányzati támogatással felújított épület védettsége 10 éven belül nem törölhető.

VIII.  FEJEZET
ZÁRÓ RENDELKEZÉSEK

18. Hatálybalépés
(1) Ez a rendelet a 314/2012. (XI. 8.) Korm. rendelet 43/A. § (6) bekezdés c) pontjában nevesített államigazgatási szervek és partnerek közreműködésével készült. 

(2) Ez a rendelet 2017. december 1. napján lép hatályba, rendelkezéseit a hatálybalépését követően indult ügyekben kell alkalmazni.
(3) Hatályát veszti az építészeti örökség helyi védelméről és támogatási rendszeréről szóló 26/2010. (XII. 28.) önkormányzati rendelet.

	……………………………..
	……………………………..

	Horinka László 

polgármester
	dr. Tóth Krisztina
jegyző


Kihirdetési záradék

E rendelet 2017. ….hó………………………napján kihirdetésre került.

Sülysáp, 2017. év …………..………hó ………nap

	
	……………………………..

	
	dr. Tóth Krisztina
jegyző


1. melléklet a …/2017. (...) önkormányzati rendelethez

A helyi védelem alá vont értékek listája
	
	A
	B
	C

	1. 
	Megnevezés
	Cím
	Hrsz.

	2. 
	Gondozási központ épülete
	Vasút u. 24/A.
	1399/2

	3. 
	Művelődési központ épülete
	Szent István tér 7.
	103

	4. 
	Óvoda és helytörténeti gyűjtemény épülete
	Dózsa Gy. u. 105.
	939

	5. 
	Hevesy-kastély kapuzata
	Dózsa Gy. u. 110.
	670

	6. 
	Általános iskola épülete
	Malom u. 14-18.
	

	7. 
	Lakóház (Letső-villa)
	Pesti út 17.
	4332

	8. 
	Lakóház
	Kápolna u. 12.
	4290

	9. 
	Lakóház
	Szőlő u. 35.
	4195/1

	10. 
	Lakóház
	Szőlő u. 69.
	4178

	11. 
	Lakóház
	Szőlő u. 71.
	4177/2

	12. 
	Lakóház
	Forrói út 43.
	813

	13. 
	Lakóház
	Kossuth L. u. 57.
	552/1

	14. 
	Kőkép
	Fő u.– Kiskókai u. sarok
	

	15. 
	Útszéli keresztek
	Sülysáp közig. területén
	


2. melléklet a …/2017. (...) önkormányzati rendelethez

1. A településképi szempontból meghatározó területek jegyzéke

	
	B
	C

	1. 
	Településrész elnevezése
	Településrész lehatárolása

	2. 
	Történeti településrész
	Kossuth L. utca 259 hrsz.-tól

Kossuth tér

Templom utca 

Kis köz

Dankó Pista utca

Dankó Pista köz

Gáspár István utca

Jókai Utca

Alkotmány út

Dózsa György utca 664 hrsz.-tól

Dózsa György köz

Forrói út

Forrói köz



	3. 
	
	Szőlő utca

Sági utca

Melegvölgyi utca

Templom tér

Kápolna utca

Kiskókai utca

Kis köz

Fő utca 3986-4048/2 hrsz., 4055/1-4280 hrsz.

	4. 
	Átalakuló-nőtt településrész
	A belterület történeti településrészen kívüli területei

	5. 
	Beépítésre nem szánt településrész
	külterület


2. A településképi szempontból meghatározó területek lehatárolásának térképi bemutatása

3. melléklet a …/2017. (...) önkormányzati rendelethez

1. A településképi szempontból meghatározó területek jegyzéke

	
	A
	B

	1. 
	tudományos („latin”) elnevezés
	magyar elnevezés

	2. 
	lombos fák

	3. 
	Acer campestre
	mezei juhar

	4. 
	Acer platanoides
	korai juhar

	5. 
	Acer pseudoplatanus
	hegyi juhar

	6. 
	Acer tataricum
	tatár juhar, feketegyűrű juhar

	7. 
	Alnus glutinosa
	enyves éger, mézgás éger

	8. 
	Alnus incana
	hamvas éger

	9. 
	Betula pendula
	közönséges nyír, bibircses nyír

	10. 
	Betula pubescens
	szőrös nyír, pelyhes nyír

	11. 
	Carpinus betulus
	közönséges gyertyán

	12. 
	Carpinus orientalis
	keleti gyertyán

	13. 
	Castanea sativa
	szelídgesztenye

	14. 
	Cerasus avium (Prunus avium)
	vadcseresznye, madárcseresznye

	15. 
	Cerasus mahaleb (Prunus mahaleb)
	sajmeggy

	16. 
	Fagus sylvatica
	közönséges bükk

	17. 
	Fraxinus angustifolia ssp. pannonica
	magyar kőris

	18. 
	Fraxinus excelsior
	magas kőris

	19. 
	Fraxinus ornus
	virágos kőris, mannakőris

	20. 
	Juglans regia
	közönséges dió

	21. 
	Malus sylvestris
	vadalma

	22. 
	Padus avium
	zelnicemeggy, májusfa

	23. 
	Populus alba
	fehér nyár

	24. 
	Populus canescens
	szürke nyár

	25. 
	Populus nigra
	fekete nyár

	26. 
	Populus tremula
	rezgő nyár

	27. 
	Pyrus pyraster
	vadkörte, vackor

	28. 
	Quercus cerris
	csertölgy, cserfa

	29. 
	Quercus farnetto (Q. frainetto, Q. conferta)
	magyar tölgy

	30. 
	Quercus petraea (Q. sessiliflora)
	kocsánytalan tölgy

	31. 
	Quercus pubescens
	molyhos tölgy

	32. 
	Quercus robur (Q. pedunculata)
	kocsányos tölgy

	33. 
	Salix alba
	fehér fűz

	34. 
	Sorbus aria
	lisztes berkenye

	35. 
	Sorbus aucuparia
	madárberkenye

	36. 
	Sorbus dégenii
	-

	37. 
	Sorbus domestica
	házi berkenye

	38. 
	Sorbus pseudolatifolia
	-

	39. 
	Sorbus rédliana
	-

	40. 
	Sorbus semiincisa
	budai berkenye

	41. 
	Sorbus torminalis
	barkóca berkenye

	42. 
	Tilia cordata (T. parviflora)
	kislevelű hárs

	43. 
	Tilia platyphyllos (T. grandifolia)
	nagylevelű hárs

	44. 
	Tilia tomentosa (T. argentea)
	ezüst hárs

	45. 
	Ulmus glabra (Ulmus montana, Ulmus scabra)
	hegyi szil

	46. 
	Ulmus laevis
	vénic szil

	47. 
	Ulmus minor (Ulmus campestris)
	mezei szil

	48. 
	
	

	49. 
	tűlevelű fajok (fenyők)

	50. 
	Abies alba
	jegenyefenyő

	51. 
	Juniperus communis
	közönséges boróka, gyalogfenyő

	52. 
	Larix decidua
	vörösfenyő

	53. 
	Picea abies (Picea excelsa)
	lucfenyő

	54. 
	Pinus sylvestris
	erdei fenyő

	55. 
	Taxus baccata
	közönséges tiszafa

	56. 
	
	

	57. 
	lombos cserjék

	58. 
	Alnus viridis
	havasi éger, zöld éger

	59. 
	Amelanchier ovalis
	közönséges fanyarka

	60. 
	Amygdalus nana (Prunus tenella)
	törpe mandula

	61. 
	Artemisia alba
	sziklai üröm

	62. 
	Berberis vulgaris
	közönséges borbolya, sóskafa

	63. 
	Calluna vulgaris (Erica vulgaris)
	csarab

	64. 
	Cerasus fruticosa (Prunus fruticosa)
	csepleszmeggy

	65. 
	Clematis vitalba
	erdei iszalag

	66. 
	Colutea arborescens
	pukkanó dudafürt

	67. 
	Cornus mas
	húsos som

	68. 
	Cornus sanguinea
	veresgyűrű som

	69. 
	Coronilla emerus
	-

	70. 
	Corylus avellana
	közönséges mogyoró

	71. 
	Cotinus coggygria
	cserszömörce

	72. 
	Cotoneaster integerrimus (C. vulgaris)
	szirti madárbirs

	73. 
	Cotoneaster nigrum (C. melanocarpa)
	fekete madárbirs

	74. 
	Cotoneaster nebrodensis (C. tomentosa, C. orientalis)
	nagylevelű madárbirs, gyapjas madárbirs

	75. 
	Crataegus laevigata (C. oxyacantha)
	kétbibés galagonya

	76. 
	Crataegus monogyna
	egybibés galagonya

	77. 
	Crataegus nigra
	fekete galagonya

	78. 
	Crataegus pentagyna
	ötbibés galagonya

	79. 
	Cytisus ausrtiacus
	buglyos zanót

	80. 
	Cytisus hirsutus
	borzas zanót

	81. 
	Cytisus nigricans
	fürtös zanót

	82. 
	Cytisus decumbens (C. procumbens)
	-

	83. 
	Cytisus supinus (C. capitalus)
	gombos zanót

	84. 
	Daphne cneorum
	henye boroszlán

	85. 
	Daphne laureola
	babér boroszlán

	86. 
	Daphne mezereum
	farkas boroszlán

	87. 
	Erica carnea
	alpesi erika, hanga

	88. 
	Euonymus europaeus
	csíkos kecskerágó

	89. 
	Euonymus verrucosus
	bibircses kecskerágó

	90. 
	Frangula alnus (Rhamnus frangula)
	kutyabenge

	91. 
	Genista tinctoria
	festő rekettye

	92. 
	Hedera helix
	közönséges borostyán

	93. 
	Helianthemum numullarium
	napvirág

	94. 
	Hippophae rhamnoides
	homoktövis

	95. 
	Laburnum anagyroides
	közönséges sárgaakác, aranyeső

	96. 
	Ligustrum vulgare
	közönséges fagyal

	97. 
	Lonicera caprifolium
	jerikói lonc

	98. 
	Lonicera xylosteum
	ükörke lonc, ükörke

	99. 
	Prunus spinosa
	kökény

	100. 
	Rhamnus catharticus
	varjútövis benge

	101. 
	Ribes alpinum
	havasi ribiszke

	102. 
	Ribes uva-crispa
	-

	103. 
	Rosa canina
	gyepűrózsa

	104. 
	Salix caprea
	kecskefűz

	105. 
	Salix cinerea
	rekettyefűz, hamvas fűz

	106. 
	Salix eleagnos
	ciglefűz, parti fűz

	107. 
	Salix fragilis
	törékeny fűz csőrege fűz

	108. 
	Salix pentandra
	babérfűz

	109. 
	Salix purpurea
	csigolyafűz

	110. 
	Salix rosmarinifolia
	serevényfűz

	111. 
	Salix triandra
	mandulalevelű fűz

	112. 
	Salix viminalis
	kosárkötő fűz

	113. 
	Sambucus nigra
	fekete bodza

	114. 
	Sambucus racemosa
	fürtös bodza

	115. 
	Sarothamnus scoparius (Cytisus scoparius)
	seprőzanót

	116. 
	Spiraea media
	szirti gyöngyvessző

	117. 
	Spiraea salicifolia
	fűzlevelű gyöngyvessző

	118. 
	Staphylea pinnata
	mogyorós hólyagfa

	119. 
	Viburnum lantana
	ostorménfa

	120. 
	Viburnum opulus
	kányabangita

	121. 
	Vitis sylvestris
	ligeti szőlő


2. A növényválasztás szempontjai a telepítés során
2.1. Az 1. pont szerinti magyarországi őshonos fa és cserjefajokat az adott tájra jellemző társulásoknak, valamint a termőhelyi adottságoknak megfelelően kell alkalmazni.
2.2. A település díszkertjeinek fa- és cserjetelepítéseinél, az utcafásításoknál a főbb honos fásszárú fajok mellett figyelembe vehetők a helyben szokásos gyümölcs- (pl. cseresznye-, szilva-, barack-, alma- és körtefélék) és szőlőfélék fajtái is.

2.3. A jelentősebb közterületek, közterek és közparkok betelepítésénél a fentieken túl alkalmazhatók azok a díszfák és díszcserjefélék, amelyek ugyan nem őshonosak, de a településen, illetve a térségben nem idegenek, hagyománnyal rendelkeznek (pl. platánfélék, ostorfa félék, magas díszértékű exóták – magnólia, császárfa, stb.- valamint mértékkel a helyi termőhelyi viszonyoknak megfelelő örökzöld lomblevelű – pl. babérmeggy, bangita, – és tűlevelű fajok, fenyőfélék is).

